Կարաչայներ

Կարաչայներ (ինքնանվանումը՝ կարաչայլներ), ժողովուրդ։ Հիմնականում բնակվում են Ռուսաստանի Դաշնության Կարաչայ-Չերքեզական Հանրապետությունում։ Թիվը՝ 245 հազար։ Խոսում են կարաչայա-բալկարերեն։ Ազգության ձևավորմանը մասնակցել են տեղացի լեռնական ցեղերը, ալանները, բուլղարները, ղփչաղները։ Կարաչայների մեջ մինչև 19-րդ դարի կեսը պահպանվել էին ավատատիրական-նահապետական հարաբերությունները։ Անցյալում զբաղվել են քոչվոր անասնապահությամբ։ 

Խորհրդային Միության տարիներին զարգացել է գյուղատնտեսությունը, արդյունաբերությունը, ստեղծվել է գիր։ 1943 թվականի վերջին, 1944 թվականի սկզբին խորհրդային իշխանությունը կարաչայներին բռնի տարաբնակեցրեց Ղազախստանի և Միջին Ասիայի տարբեր շրջաններում։ 

Թյուրքական ազգեր
Ռուսաստանի ազգեր
Կովկասի ազգեր
Թուրքիայի ազգեր